text: Job-dag for unge på LEGO 
  21 februar 2015 kl. 10.26
  232 unge besøgte lørdag LEGO for at høre mere om, hvordan det er at være lærling eller elev i legetøjskoncernen.
  LEGO holder i dag lørdag et arrangement for unge, der vil være elev elelr lærling på virksomheden. Eller i hvert fald overvejer det.
  De kan få sig en snak med produktionschef Henrik Østergaard Nielsen, der har ansvaret for en del af støberiet. Michael Holm, der kan fortælle omkring funktionærområdet.
  Herudover vil det være muligt at tale med forskellige elever/lærlinge, der for tiden er ved LEGO-koncernen, så de unge gæster kan høre om deres erfaringer fra "hestens egen mund".
  Baggrunden for jobdagen er, at LEGO ønsker at tiltrække de bedst egnede unge talenter til virksomheden ? og at virksomheden ønsker at synliggøre de mange forskellige uddannelser, som der er elev/lærlingepladser til.
  LEGO har i dag cirka 60 lærlinge/elever i Danmark (fra plastmagere over økonomielever til IT supportere) og skal til august have 14 yderligere ansat.
  Henrik Østergaard Nielsen, produktionschef: - Vi er mange, der har været på LEGO i mange år, så også af den grund har vi brug for de unge.
  16-årige Simon Ebbesen fra Billund var en af de 232 unge, der besøgte LEGO i dag lørdag.
  